Juhacz vokste opp i fattige kår i byen som da het Landsberg an der Warthe i Preussen. Hun arbeidet fra hun var 14 år gammel. Gjennom broren fikk hun kontakt med SPD. I 1905 sto hun etter et kort ekteskap, som fraskilt alenemor. Hun dro sammen med sin søster Elisabeth Kirschmann-Röhl til Berlin, og ble der politisk aktiv. Da forbudet for kvinner mot å drive politisk arbeid ble opphevet i 1908, meldte hun seg inn i SPD. Der engasjerte hun seg i velferdsarbeid. Friedrich Ebert rekrutterte henne til partiets styre, og hun etterfulgte i 1917 Clara Zetkin som kvinnesekretær.